पाएं अपने शहर की ताज़ा ख़बरें और फ्री ई-पेपरडाउनलोड करें
टेलीविज़न पर अमिताभ बच्चन का आना कोई नई बात नहीं है. कौन बनेगा करोड़पति से लेकर बिग बॉस और टीवी विज्ञापन हर जगह अमिताभ बच्चन छाए रहते हैं लेकिन बहुत जल्द उन्हें एक नए अवतार में देखा जाएगा.
अमिताभ एक टीवी सीरिज़ में अभिनय करते नज़र आएंगे जिसका क्रिएटिव निर्देशन अनुराग कश्यप कर रहे हैं.
अन्य धारावाहिकों की बनिस्पत ये सीमित एपिसोड का कार्यक्रम होगा जिसमें अमिताभ बच्चन की कंपनी सह-निर्माता है.
हालांकि अमिताभ, अनुराग और चैनल में से किसी ने भी फिलहाल सीरिज़ की कहानी या परिकल्पना के बारे में बात नहीं की है लेकिन बच्चन ने बताया कि वो सभी पिछले छ महीने से इस प्रोजक्ट पर काम कर रहे थे.अन्य सीरियल से भिन्न
अब जब कि टीवी पर सीरियल की बाढ़ आई हुई है जिनमें से कुछ कार्यक्रम तो पिछले कई सालों से लगातार चलते आ रहे हैं ऐसे में अमिताभ का सीरियल किस तरह भिन्न होगा या फिर वो भी भीड़ का हिस्सा बनकर रह जाएगा ?
इस पर अमिताभ ने कहा \"टीवी पर बहुत सारे सीरियल चल रहे हैं जो सफल भी है और हम इसकी सराहना करते हैं लेकिन हम कुछ ऐसी कहानी बनाना चाहते थे जो थोड़ी अलग हो और जो दर्शकों के सामने पहले कभी नहीं आई हो.\"भारतीय टीवी का भविष्य
अमिताभ बच्चन के मुताबिक भारतीय सिनेमा की तरह ही टेलीविज़न भी धीरे धीरे अंतर्राष्ट्रीय स्तर पर अपनी पहचान बनाने की कोशिश में सफल होगा.
सौ साल के हो चुके भारतीय सिनेमा की बात करते हुए अमिताभ ने कहा \"कई सालों तक पश्चिम में हमारे सिनेमा को किस नज़रिए से देखा जाता था हम सब जानते हैं. वो हमारे यहां के आम आदमी के सिनेमा-प्रेम को जानते ही नहीं थे लेकिन आज हमारे अभिनेताओं को पूरी दुनिया में पहचाना जाता है.\"
बच्चन के अनुसार बिना किसी तुलना की चिंता किए, टेलीविज़न पर भी कुछ अलग और एकदम मौलिक करने की कोशिश की जा सकती है जिसकी पश्चिम में भी प्रशंसा की जा सके.
भारतीय दर्शकों की बात करते हुए अमिताभ ने कहा \"हमारी आबादी जिस पर लांछन कसे जाते थे कि बहुत ज्यादा है मैं तो समझता हूं उस आबादी की वजह से ही टीवी चल रहा है. दुनिया में कोई ऐसा देश नहीं है जहां पर 460 टीवी चैनल हो और अभी भी ऐसा अनुमान है कि 840 आवेदन सरकार के पास रखे हुए हैं.\"माफिया शो में अमिताभ?
इस बीच ख़बर है कि अमरीकी धारावाहिक \'सोप्रानोज़\' के हिंदी संस्करण में भी अमिताभ बच्चन मुख्य रोल में नज़र आएंगे. ये एक माफिया सीरियल है और सुत्रों का कहना है कि निर्माता कपंनी एंडमल और अमिताभ बच्चन के बीच बातचीत बहुत जल्द किसी नतीजे पर पहुंचेंगी.
सोप्रानोज़ के अभी तक 6 सीज़न दिखाए जा चुके हैं और इस सीरिज़ ने कई अवार्ड भी जीते हैं.
(बीबीसी हिन्दी के एंड्रॉएड ऐप के लिए क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn